hotchpotch/miracl-hf-unified huggingface dataset:
อูบุนตู ไคลิน
Ubuntu Kylin เป็นระบบปฏิบัติการอูบุนตูรุ่นภาษาจีน
โดยรุ่นนี้เป็นรุ่นที่รวมความสามารถต่าง ๆ ที่มาจาก Kylin OS มาไว้ในตัวระบบด้วย โดยในปี พ.ศ. 2556 Canonical ได้ร่วมมือกับ Ministry of Industry and Information Technology of the People's Republic of China ในการสร้าง และออกระบบปฏิบัติการอูบุนตูที่รวมความสามารถ โดยมุ่งเป้าหมายไปที่ตลาดในประเทศจีน Ubuntu Kylin สามารถใช้ได้กับคอมพิวเตอร์ทุก ๆ เครื่อง
โดยรุ่นแรกที่ออกมาคือ Ubuntu Kylin 13.04 ซึ่งออกมาเมื่อวันที่ 25 เมษายน พ.ศ. 2556 ซึ่งเป็นวันเดียวกับที่ออก Ubuntu 13.04 ด้วย โดยเพิ่มความสามารถ Chinese input methods, ปฏิทินจันทรคติจีน, a weather indicator, และการค้นหาเพลงออนไลน์จาก Dash
ในรุ่นล่าสุดของ Ubuntu Kylin 14.10 ก็ได้มีการออกโปรแกรม Ubuntu Kylin Software Center (UKSC) ขึ้นมา และชุดซอฟต์แวร์อำนวยความสะดวกในการใช้งานคอมพิวเตอร์ที่เรียกว่า Youker Assistant
นอกจากนี้ ทีมงานที่พัฒนา Ubuntu Kylin ก็ได้ร่วมมือกับ Sogou ในการพัฒนา Sogou Input Method for Linux ด้วย แต่เนื่องจากว่าโปรแกรมนี้ไม่อยู่ในส่วนหนึ่งของซอฟต์แวร์เสรี จึงไม่ได้ถูกรวมไว้ในแผ่นติดตั้งของ Ubuntu Kylin แต่สามารถดาวน์โหลดได้จากเว็บไซต์ UKSC หรือ Sogou
รุ่นล่าสุดของ Ubuntu Kylin คือรุ่น 15.04
เจ้าชายหลุยส์-โฌแซ็ฟ โดแฟ็งแห่งฝรั่งเศส
เจ้าชายหลุยส์ โฌแซ็ฟแห่งฝรั่งเศส (; "หลุยส์ โฌแซ็ฟ ซาวีแยร์ ฟร็องซัว"; 22 ตุลาคม ค.ศ.1781 - 4 มิถุนายน ค.ศ. 1789) ทรงเป็นพระราชโอรสองค์ใหญ่ในพระเจ้าหลุยส์ที่ 16 แห่งฝรั่งเศส และสมเด็จพระราชินีมารี อ็องตัวแน็ต เป็นรัชทายาทแห่งราชบัลลังก์ฝรั่งเศสตั้งแต่ประสูติในลำดับที่ 26 ด้วยพระอิสริยยศ "โดแฟ็งแห่งฝรั่งเศส" ซึ่งมีฐานันดรศักดิ์เทียบเท่าพระอิสริยยศ "เจ้าชายพระราชกุมาร" สิ้นพระชนม์อย่างกะทันหันด้วยพระชันษาเพียง 7 ชันษาโดยที่ไม่มีโอกาสได้เสวยราชสมบัติ
รายชื่อแหล่งมรดกโลกในประเทศรัสเซีย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศรัสเซียทั้งสิ้น 28 แหล่ง เป็นแหล่งมรดกโลกทางวัฒนธรรม 17 แหล่ง และมรดกโลกทางธรรมชาติอีก 11 แหล่ง
ประเทศรัสเซียมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 21 แห่ง
รายชื่อแหล่งมรดกโลกในประเทศเนเธอร์แลนด์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเนเธอร์แลนด์ทั้งสิ้น 10 แหล่ง เป็นแหล่งมรดกโลกทางวัฒนธรรม 9 แหล่ง และมรดกโลกทางธรรมชาติอีก 1 แหล่ง
ประเทศเนเธอร์แลนด์มีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 9 แห่ง
รายชื่อแหล่งมรดกโลกในประเทศโปรตุเกส
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศโปรตุเกสทั้งสิ้น 15 แหล่ง เป็นแหล่งมรดกโลกทางวัฒนธรรม 14 แหล่ง และมรดกโลกทางธรรมชาติอีก 1 แหล่ง
ประเทศโปรตุเกสมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 21 แห่ง
นอร์ทนิโคเซีย
นอร์ทนิโคเซีย (; ) เป็นเมืองหลวงและเมืองใหญ่ที่สุดโดยพฤตินัยของนอร์เทิร์นไซปรัส เมืองถูกแบ่งออกมาจากทางตอนเหนือของนิโคเซียและภูกควบคุมโดยเทศบาลเตอร์กิชนิโคเซีย ในพ.ศ. 2554 นอร์ทนิโคเซียมีประชากร 61,378 คน และเขตเมืองมีประชากร 82,539 คน
รายชื่อแหล่งมรดกโลกในประเทศสเปน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศสเปนทั้งสิ้น 47 แหล่ง เป็นแหล่งมรดกโลกทางวัฒนธรรม 41 แหล่ง มรดกโลกทางธรรมชาติ 4 แหล่ง และมรดกโลกแบบผสมอีก 2 แหล่ง
ประเทศสเปนมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 28 แห่ง
ภักดี ชินจินดา
ภักดี ชินจินดา (เกิดเมื่อวันที่ 14 สิงหาคม พ.ศ. 2489) เป็นนักปั่นจักรยานชาวไทย  ภักดีได้เข้าร่วมการแข่งขันโอลิมปิกฤดูร้อน 1964.
สโมสรฟุตบอลเวียงจันทน์
สโมสรฟุตบอลเวียงจันทน์ เป็นสโมสรฟุตบอลของ เวียงจันทน์, ประเทศลาว เป็นฟุตบอลลีกชั้นนำของประเทศในประเทศลาว.
เยรูซาเลมตะวันออก
เยรูซาเลมตะวันออก (, ) เป็นส่วนหนึ่งของกรุงเยรูซาเลมที่มิได้เป็นส่วนหนึ่งของเยรูซาเลมตะวันตก โดยครอบคลุมเขตเมืองเก่าและสถานที่ศักดิสิทธิ์ที่สำคัญต่อศาสนาคริสต์ ศาสนายูดาห์ และศาสนาอิสลาม ได้แก่ เนินพระวิหาร, กำแพงโอดครวญ, โบสถ์พระคูหาศักดิ์สิทธิ์ มัสยิดอัลอักศอ และโดมแห่งศิลา ปัจจุบันเมืองนี้เป็นเมืองหลวงอย่างเป็นทางการของรัฐปาเลสไตน์แม้ว่าที่ทำการรัฐบาลจะอยู่ที่รอมัลลอฮ์
แม่น้ำสตลุช
แม่น้ำสตลุช (; ; (ศตทรุ)) เป็นแม่น้ำในประเทศอินเดียและปากีสถาน เป็นแม่น้ำที่ยาวที่สุดและอยู่ทางตะวันออกสุดของบรรดาแม่น้ำห้าสาย (ปัญจนาที) ของภูมิภาคปัญจาบ และเป็นแม่น้ำสาขาของแม่น้ำสินธุ มีความยาวประมาณ 1,500 กิโลเมตร (932 ไมล์) มีต้นน้ำอยู่ที่ทะเลสาบรากษสตาล (Lake Rakshastal) ทางใต้ของเขาไกรลาสในทิเบต ก่อนจะไหลไปทางตะวันตกเฉียงเหนือเป็นระยะทาง 260 กิโลเมตร (160 ไมล์) เข้าประเทศอินเดียทางช่องเขาชิปกีลา (Shipki La) แล้วไหลลงมาทางตะวันตกเฉียงใต้เป็นระยะทาง 360 กิโลเมตร (220 ไมล์) ไปรวมกับแม่น้ำบีอาส ที่ใกล้เมืองมาคู (Makhu) รัฐปัญจาบ แม่น้ำสายนี้จะไหลเข้าประเทศปากีสถานต่อไปเพื่อไปรวมกับแม่น้ำจนาพ กลายเป็นแม่น้ำปันชนัทที่ตำบลพหาวัลปุระ (Bahawalpur) แคว้นปัญจาบ และไหลไปรวมกับแม่น้ำสินธุในที่สุด
ในสมัยโบราณหุบเขาแม่น้ำสตลุชตอนต้นถูกเรียกว่า หุบเขาครุฑ โดยชาวจางจุง (Zhangzhung) ซึ่งอาศัยอยู่ในทิเบตตะวันตก ซากปรักหักพังของเมืองจางจุงยังคงพบเห็นได้ในปัจจุบัน ชาวกรีกโบราณเรียกแม่น้ำสตลุชว่า "ซาราดรอส" (Zaradros)
แม่น้ำสตลุชเป็นหนึ่งในแม่น้ำที่อยู่ในสนธิสัญญาแม่น้ำสินธุ ซึ่งเป็นข้อตกลงด้านทรัพยากรน้ำระหว่างอินเดียกับปากีสถาน อินเดียสร้างเขื่อนหลายแห่ง เช่น เขื่อนภาขรา (Bhakra Dam) โรงไฟฟ้าพลังน้ำคาร์ชัมวังทู (Karcham Wangtoo Hydroelectric Plant) และเขื่อนนาถปาฌากรี (Nathpa Jhakri Dam) เพื่อใช้ประโยชน์ในการผลิตกระแสไฟฟ้า อินเดียเคยมีโครงการที่จะขุดคลองความยาว 214 กิโลเมตร (133 ไมล์) เพื่อเชื่อมแม่น้ำสตลุชกับแม่น้ำยมุนา (คนละสายกับแม่น้ำยมุนาในบังกลาเทศ)
อึชตานิฌเลา ดา ซิลวา
อึชตานิฌเลา ดา กงไซเซา อาไลชู มารีอา ดา ซิลวา (; เกิดวันที่ 4 สิงหาคม พ.ศ. 2495) เป็นนักการเมืองติมอร์-เลสเต และสมาชิกคนสำคัญของแนวร่วมปฏิวัติเพื่อเอกราชติมอร์ตะวันออก เขาได้ดำรงตำแหน่งนายกรัฐมนตรีตั้งแต่ 19 พฤษภาคม พ.ศ. 2550 ถึง 8 สิงหาคม พ.ศ. 2550
หลังจากติมอร์-เลสเตได้รับเอกราช ดา ซิลวาได้รับการแต่งตั้งเป็นรัฐมนตรีว่าการกระทรวงการเกษตร ป่าไม้ และประมงคนแรก เมื่อวันที่ 10 กรกฎาคม พ.ศ. 2549 ต่อมาเขาได้ดำรงตำแหน่งรองนายกรัฐมนตรีคนแรกของติมอร์-เลสเต เขาทำหน้าที่ะรักษาการนายกรัฐมนตรีเมื่อวันที่ 19 พฤษภาคม พ.ศ. 2550 แทนฌูแซ รามุช-ออร์ตาที่ได้รับการเลือกตั้งเป็นประธานาธิบดี เขาพ้นจากตำแหน่งหลังชานานา กุฌเมาเข้ารับตำแหน่งเมื่อวันที่ 8 สิงหาคม พ.ศ. 2550 หลังการเลือกตั้งสมาชิกรัฐสภา เดือนมิถุนายน พ.ศ. 2549
โมเมทาโซนฟูโรเอต
โมเมทาโซนฟูโรเอต () เป็นกลูโคคอร์ติโคสเตอรอยด์ที่ใช้เฉพาะที่เพื่อลดการอักเสบของผิวหนังและทางเดินอากาศหายใจ เป็นโปรดรักของโมเมทาโซนซึ่งเป็นรูปอิสระ
โมเมทาโซนฟูโรเอตใช้ในการรักษาโรคผิวหนังอักเสบ เช่น ผิวหนังอักเสบออกผื่น (eczema) และโรคสะเก็ดเงิน (แบบเฉพาะที่), เยื่อจมูกอักเสบเหตุภูมิแพ้ (แบบเฉพาะที่) เช่น ไข้ฟาง, โรคหืด (แบบสูด) สำหรับผู้ป่วยที่ไม่ตอบสนองต่อคอร์ติโคสเตอรอยด์ที่มีฤทธิ์น้อยกว่า และหนังหุ้มปลายองคชาตตีบ ในแง่ความแรงของสเตอรอยด์ มันมีฤทธิ์มากกว่าไฮโดรคอร์ติโซน และมีฤทธิ์น้อยกว่าเดกซาเมทาโซน
โมเมทาโซนมีข้อบ่งชี้ในการบรรเทาอาการอักเสบและคันของโรคผิวหนังซึ่งตอบสนองต่อการรักษาด้วยกลูโคคอร์ติคอยด์อย่างโรคสะเก็ดเงินและผิวหนังอักเสบเหตุภูมิแพ้
โมเมทาโซนที่ให้ทางจมูกใช้ในผู้ใหญ่และเด็กอายุมากกว่า 2 ปี เพื่อลดอาการอย่างไข้ฟาง (เยื่อจมูกอักเสบเหตุภูมิแพ้ตามฤดูกาล) และภูมิแพ้อย่างอื่น (เยื่อจมูกอักเสบนานปี) ซึ่งรวมถึงอาการคัดจมูก น้ำมูก คันและจาม สามารถใช้โมเมทาโซนสองถึงสี่สัปดาห์ก่อนฤดูเกสรเพื่อลดความรุนแรงของอาการ นอกจากนี้ ยังมีข้อบ่งชี้สำหรับการรักษาติ่งเนื้อเมือกจมูกและอาการที่สัมพันธ์กันซึ่งรวมถึงการคั่งและภาวะการรู้กลิ่นลดลง (hyposmia) ในผู้ใหญ่อายุเกิน 18 ปี แต่ทำให้เกิดน้ำมูกหยด (nasal drip) รู้สึกจั๊กจี้ในลำคอและเสียสัมผัสการรับรสและกลิ่นได้
มะซารีชะรีฟ
มะซารีชะรีฟ (Mazar-i-Sharif หรือ Mazar-e-Sharif; เปอร์เซีย/พัชโต: مزارِ شریف, ) เป็นนครที่ใหญ่เป็นอันดับ 3 ของประเทศอัฟกานิสถาน มีประชากร 693,000 คน (ค.ศ. 2015) เป็นเมืองเอกของจังหวัดบัลข์ เชื่อมต่อโดยทางด่วนกับเมืองคันดุซทางทิศตะวันออก คาบูลทางทิศตะวันออกเฉียงใต้ เฮราตทางทิศตะวันตกและประเทศอุซเบกิสถานทางทิศเหนือ เมืองมะซารีชะรีฟรวมกับเฮราต จะลาลาบาดทางทิศตะวันออกและกันดะฮาร์ทางทิศใต้ ถือเป็นจุดยุทธศาสตร์ที่สำคัญของอัฟกานิสถานในเอเชีย เมืองเป็นหนึ่งในศูนย์กลางการท่องเที่ยวเพราะมีชื่อเสียงจากการมีมัสยิดที่มีชื่อเสียง เช่นเดียวกับเป็นสถานที่สำคัญด้านโบราณสถานในสมัยเฮลเลนิสติก ในปี ค.ศ. 2006 มีการค้นพบโบราณสถานสมัยเฮลเลนิสติกเพิ่มเติม
มะซารีชะรีฟเป็นศูนย์กลางภูมิภาคในภาคเหนือของประเทศ อยู่ใกล้กับอุซเบกิสถานและทาจิกิสถาน ยังเป็นเมืองที่มีอัตราการเจริญเติบโตด้านการก่อสร้างสูงสุดคือ 91% นับจากเมืองเอกของจังหวัดและ บริเวณขยับขยาย นอกเหนือจากขอบเขตเทศบาล แต่ยังคงเป็นส่วนหนึ่งของย่านเมือง
บริเวณรอบ ๆ มะซารีชะรีฟเป็นส่วนหนึ่งของเขตประวัติศาสตร์แห่งบริเวณเกรตเตอร์โคราซาน (greater Khorasan) ที่เคยอยู่ภายใต้การควบคุมของราชวงศ์ทาฮิริยะห์ ตามด้วยราชวงศ์ซัฟฟาริด ซามานิยะห์ กาสนาวิยะห์ กูริด ข่านอิล ตีมูร์ และจักรวรรดิข่านบูคารา ในกลางศตวรรษที่ 18 เมื่อเป็นส่วนหนึ่งของจักรวรรดิดุรรานีจากการทำสนธิสัญญาร่วมกันระหว่างมูราด เบคกับอาหมัด ชาห์ ดุรรานี ต่อมาในช่วงสงครามโซเวียตในคริสต์ทศวรรษ 1980 มีการใช้สนามบินมะซารีชะรีฟอย่างมาก จวบจนถึง ค.ศ. 2001 ถึงสงครามในปัจจุบัน
ชื่อมะซารีชะรีฟ มีความหมายว่า วิหารหินอ่อน ที่หมายถึงวิหารใหญ่สีน้ำเงินและมัสยิดใจกลางเมืองที่รู้จักกันในชื่อ ที่ฝังศพของอาลีบุตรเขยของพระมุฮัมมัด หรือเรียกว่า มัสยิดสีน้ำเงิน
บิลลีเดอะคิด
เฮนรี่ แม็คคาร์ตี้ (; 17 กันยายน ค.ศ. 1859 – 14 กรกฎาคม ค.ศ. 1881) หรือเป็นที่รู้จักกันในนาม บิลลี่ เดอะ คิด และ วิลเลียม เอช. บอนนี เป็นมือปืนในสมัย คริสต์ศตวรรษที่ 19 เด็กหนุ่มผู้กลายเป็นโจรค่าหัวสูงคนหนึ่ง ด้วยความสูง 173 ซม. ตาสีฟ้า ผิวพรรณดี ชอบแต่งตัวเนี้ยบแบบมีรสนิยม และมีจุดเด่นอยู่ที่ฟันหน้าซี่ใหญ่สองซี่ แถมยังยิงปืนได้แม่นและเร็ว
UTC−00:44
UTC-00:44 เป็นออฟเซตเวลาสากลเชิงพิกัด UTC ปัจจุบันได้ยกเลิกไปแล้ว
UTC−00:44 ใช้ใน ประเทศไลบีเรีย จนถึงวันที่ 1 พฤษภาคม 1972. รู้จักกันในชื่อเวลาไลบีเรีย เขตเวลาที่แน่นอนก็คือ GMT −0h 43m 08s จนกระทั่งมันถูกใช้ตั้งแต่วันที่ 1 มีนาคม 1919 และในปี 1972 จึงเปลี่ยนไปใช้  UTC แทน
เวลาในประเทศมอลตา
เวลาในประเทศมอลตา ใช้เวลายุโรปกลาง (CET), ซึ่งเป็นหนึ่งชั่วโมงข้างหน้าของเวลาสากลเชิงพิกัด (UTC). มอลตามี เวลาออมแสง โดยเริ่มตั้งแต่อาทิตย์สุดท้ายของเดือนมีนาคม ถึง อาทิตย์สุดท้ายของเดือนตุลาคม
นายกรัฐมนตรีกัมพูชา
นายกรัฐมนตรีกัมพูชา () เรียกอย่างเป็นทางการว่า นายกรัฐมนตรีในพระราชาณาจักรกัมพูชา () เป็นหัวหน้ารัฐบาลของประเทศกัมพูชา นายกรัฐมนตรียังเป็นประธานของคณะรัฐมนตรีและเป็นผู้นำฝ่ายบริหารของรัฐบาลกัมพูชา นายกรัฐมนตรีจะต้องเป็นสมาชิกสภาผู้แทนราษฎรและจะได้รับการแต่งตั้งโดยพระมหากษัตริย์ นายกรัฐมนตรีได้รับการเลือกตั้งมีระยะเวลาการดำรงตำแหน่งห้าปี ตั้งแต่ปี 1945 มีนายกรัฐมนตรี 36 คน
นายกรัฐมนตรีที่ดำรงตำแหน่งตั้งแต่ปี 1998 เป็นฮุน เซนของพรรคประชาชนกัมพูชา เขาเคยดำรงตำแหน่งเมื่อ 1985-1993 และเป็นนายกรัฐมนตรีคนที่สอง เมื่อ 1993 และ 1998 ฮุน เซนได้รับเลือกเป็นนายกรัฐมนตรีในปี 1998 นอกจากนี้ฮุนเซนยังเป็นนายกรัฐมนตรีที่ดำรงตำแหน่งยาวนานที่สุด
สมเด็จกรมหลวงสีสุวัตถิ์ มุนีพงศ์
สมเด็จกรมหลวงสีสุวัตถิ์ มุนีพงศ์ (25 สิงหาคม พ.ศ. 2455 - 31 สิงหาคม พ.ศ. 2499) เป็นพระโอรสองค์ที่ 2 ในพระบาทสมเด็จพระสีสุวัตถิ์ มุนีวงศ์กับสมเด็จพระอัครมเหสีมหากษัตรี นโรดม กาญจนวิมาน นรลักขณ์เทวี พระองค์มีบทบาททางการเมืองกัมพูชาหลังสงครามโลกครั้งที่สอง และทรงเป็นนายกรัฐมนตรีกัมพูชาตั้งแต่ 30 พฤษภาคม พ.ศ. 2493 ถึง 3 มีนาคม พ.ศ. 2494
การขนส่งในประเทศพม่า
รัฐบาลของประเทศพม่ามีกระทรวงที่ทำหน้าที่เกี่ยวกับการขนส่ง 2 กระทรวงด้วยกัน ได้แก่ กระทรวงคมนาคมและกระทรวงรถไฟ
ในเดือนกุมภาพันธ์ พ.ศ. 2551 ประเทศพม่ามีทางรถไฟระยะทางทั้งสิ้น เป็นรางขนาด ปัจจุบันยังไม่มีทางรถไฟที่เชื่อมต่อไปยังประเทศข้างเคียงทางหลวงสายหลักในประเทศพม่า ได้แก่
ในประเทศพม่ามีทางพิเศษ 1 สาย ซึ่งเป็นทางคู่ 4 ช่องจราจรตลอดทั้งสาย ได้แก่
ออรันทินิดีน
ออรันทินิดีน (Aurantinidin) เป็นสีน้อมสีแดงที่ได้จากพืช ละลายน้ำได้ อยู่ในกลุ่มของแอนโทไซยานิดีน และเป็นอนุพันธ์ไฮดรอกซีของเพลาร์โกนิดีน สารนี้พบใน "Impatiens aurantiaca" (Balsaminaceae) และพืชในสกุล "Alstroemeria".
ยุทธการที่คาร์เคมิช
ยุทธการที่คาร์เคมิช () เป็นการสู้รบระหว่างฝ่ายอียิปต์ของฟาโรห์เนโคที่ 2 กับฝ่ายบาบิโลเนียของพระเจ้าเนบูคัดเนซซาร์ที่ 2 เกิดขึ้นประมาณปีที่ 605 ก่อนคริสต์ศักราช
หลังนิเนเวห์ เมืองหลวงของจักรวรรดิอัสซีเรียใหม่ถูกกองทัพบาบิโลเนียทำลายลงในปีที่ 612 ก่อนคริสต์ศักราช พระเจ้าอาชูร์-อูบัลลิตที่ 2 ได้ย้ายเมืองหลวงไปที่เมืองฮาร์รัน (Harran; ปัจจุบันอยู่ในประเทศตุรกี) แต่ต่อมาก็ถูกกองทัพของพระเจ้าแนโบโพแลสซาร์ยึดได้ พระเจ้าอาชูร์-อูบัลลิตที่ 2 จึงย้ายเมืองหลวงอีกครั้งไปที่เมืองคาร์เคมิช (ปัจจุบันอยู่ระหว่างพรมแดนประเทศตุรกี-ซีเรีย) และร่วมเป็นพันธมิตรกับฟาโรห์เนโคที่ 2 (Necho II) แห่งอียิปต์ ฟาโรห์เนโคที่ 2 ยกทัพมาช่วย แต่ถูกรั้งทัพไว้ที่เมจิดโด (Megiddo) โดยกองทัพพระเจ้าโยไซอาห์ (Josiah) แห่งราชอาณาจักรยูดาห์ ซึ่งเป็นพันธมิตรกับฝ่ายบาบิโลเนีย ฟาโรห์เนโคที่ 2 รบชนะ สังหารพระเจ้าโยไซอาห์และเดินทัพมารวมกองทัพอัสซีเรีย แล้วข้ามแม่น้ำยูเฟรทีสเพื่อไปยึดเมืองฮาร์รันคืน แต่กำลังผสมอัสซีเรีย/อียิปต์ไม่สามารถยึดเมืองคืนได้ จึงถอยทัพไปทางเหนือของซีเรีย
พระเจ้าเนบูคัดเนซซาร์ที่ 2 พระโอรสของแนโบโพแลสซาร์ นำกองทัพเต็มอัตราศึกตามไปและสู้รบกับกองทัพอัสซีเรีย/อียิปต์ที่เหลือรอด กองทัพของพระองค์เป็นฝ่ายชนะ ฝ่ายอัสซีเรีย/อียิปต์เสียหายอย่างหนัก หลังจากยุทธการดังกล่าว จักรวรรดิอัสซีเรียก็สูญเสียอำนาจทั้งหมด อียิปต์ถอนทัพกลับและสูญเสียอำนาจในตะวันออกใกล้โบราณ ส่วนบาบิโลเนียเจริญรุ่งเรืองถึงขีดสุดหลังจากนั้น
ยุทธการนี้มีปรากฏในพงศาวดารพระเจ้าเนบูคัดเนซซาร์ที่ 2 และในพระคัมภีร์ไบเบิล ส่วนของหนังสือเยเรมีย์
มักก็อลลี
มักก็อลลี () เป็นสาโทพื้นเมืองชนิดหนึ่งของเกาหลี ได้จากการนำเมล็ดข้าวเจ้า ข้าวเหนียว ข้าวสาลี หรือข้าวบาร์เลย์ที่หุงสุกแล้วมาหมักกับส่าเหล้าและ "นูรุก" (ลูกแป้งของเกาหลี) สาโทที่ได้จะมีสีขาวนวลคล้ายน้ำนม มีรสหวาน และมีปริมาณแอลกอฮอล์ประมาณร้อยละ 6–8 โดยปริมาตร ตามธรรมเนียมเดิมจะใช้ข้าวเจ้าในการทำมักก็อลลี แต่ก็มีหลายสูตรที่ใช้ข้าวสาลีหรือข้าวบาร์เลย์แทน และบางยี่ห้อจะแต่งกลิ่นรสข้าวโพด เกาลัด แอปเปิล และผลิตภัณฑ์อื่น ๆ
แต่เดิมมักก็อลลีค่อนข้างเป็นที่นิยมในหมู่ชาวไร่ชาวนา จึงมีชื่อเรียกว่า "นงจู" () ซึ่งแปลว่า เหล้าของชาวนา อย่างไรก็ตาม เมื่อไม่นานมานี้มักก็อลลีได้กลายเป็นที่นิยมมากขึ้นตามเมืองใหญ่ โดยเฉพาะอย่างยิ่งในหมู่คนรุ่นใหม่ ๆ เครื่องดื่มแอลกอฮอล์อีกชนิดที่คล้ายกับมักก็อลลี (แต่ใสกว่า) คือทงดงจู () ชาวเกาหลีมักดื่มเครื่องดื่มสองชนิดนี้กับแพนเค้กเกาหลีอย่างพาจ็อนหรือพินแดต็อกเป็นต้น
เปเปอร์มาริโอ
เปเปอร์มาริโอ () หรือชื่อญี่ปุ่นคือ มาริโอสตอรี () และชื่อเดิมคือ ซูเปอร์มาริโออาร์พีจี 2 ()เป็นวิดีโอเกมสวมบทบาทพัฒนาโดยบริษัทอินเทลลิเจนต์ซิสเต็มส์ และจำหน่ายโดยนินเท็นโดสำหรับเครื่องเล่นนินเท็นโด 64 เกมออกจำหน่ายครั้งแรกในประเทศญี่ปุ่นในวันที่ 11 สิงหาคม ค.ศ. 2000 ในอเมริกาเหนือวันที่ 5 กุมภาพันธ์ ค.ศ. 2001 และในยุโรปและออสเตรเลียวันที่ 5 ตุลาคม ค.ศ. 2001 "เปเปอร์มาริโอ"ออกจำหน่ายซ้ำลงคอนโซลเสมือน วี ของนินเท็นโดในเดือนกรกฎาคม ค.ศ. 2007 และวียู ใน ค.ศ. 2015
"เปเปอร์มาริโอ"มีฉากอยู่ที่อาณาจักรเห็ด ขณะที่ตัวเอก มาริโอพยายามช่วยชีวิตเจ้าหญิงพีชจากบาวเซอร์ ที่ยกปราสาทของเธอขึ้นบนฟ้าและต่อสู้ชนะศัตรูหลังจากขโมยคทาดวงดาว หรือ สตาร์ร็อด (Star Rod) จากสตาร์เฮฟเวน (Star Heaven) และทำให้เขาเป็นทนทานต่อการโจมตีทุกรูปแบบ มาริโอต้องตามหา "สตาร์สปิริต" เจ็ดดวงโดยเอาชนะสมุนของบาวเซอร์ที่คอยคุ้มครองสตาร์สปิริตที่จะลบล้างอานุภาพของสตาร์ร็อดที่บาวเซอร์ขโมยไปใช้จนตนเป็นอมตะ เพื่อรักษาอาณาจักรเห็ด พาตัวเจ้าหญิงพีชกลับมา ดึงปราสาทลงมา และเอาชนะบาวเซอร์ ผู้เล่นควบคุมตัวมาริโอและเพื่อนร่วมทางจำนวนหนึ่งเพื่อแก้ปริศนาในโอเวอร์เวิลด์ของเกม และต่อสู้กับศัตรูในระบบการต่อสู้แบบเทิร์นเบส การต่อสู้เป็นเอกลักษณ์โดยการที่ผู้เล่นมีผลต่อประสิทธิภาพในการโจมตี โดยอาศัยการควบคุมตามที่เห็นในหน้าจอที่เรียกว่า "แอ็กชันคอมมานด์" (action command)
"เปเปอร์มาริโอ"เป็นเกม"มาริโอ"สวมบทบาทเกมที่สองที่ออกจำหน่าย (ต่อจาก"ซูเปอร์มาริโออาร์พีจี") และเป็นเกมแรกของเกมชุด"เปเปอร์มาริโอ" เปเปอร์มาริโอเป็นเกมที่มาก่อนเกม"" บนเครื่องเกมคิวบ์ เกม"ซูเปอร์เปเปอร์มาริโอ" บนเครื่องวี และ"" บนเครื่อง 3ดีเอส เกมได้รับการตอบรับด้านบวกจากสื่อ ได้รับคะแนนรวม 88% จากเว็บไซต์เกมแรงกิงส์ และ 93% จากเมทาคริทิก เกมอยู่ในอันดับที่ 63 ของเกมที่ดีที่สุดบนระบบนินเท็นโด ในรายชื่อ "เกม 200 เกมยอดเยี่ยม" จัดโดยนิตยสาร"นินเท็นโดพาวเวอส์"ใน ค.ศ. 2006
เกมแพลตฟอร์ม
เกมแพลตฟอร์ม เป็นวิดีโอเกมที่เกี่ยวข้องกับการให้ตัวละครหรืออวตารกระโดดข้ามระหว่างแท่นที่แขวนอยู่ ข้ามอุปสรรค หรือทั้งสองอย่างเพื่อเดินหน้าไปตามเกม ความท้าทายเหล่านี้รู้จักกันว่าเป็นปริศนาก้าวกระโดด หรือฟรีรันนิง ผู้เล่นควบคุมการกระโดดเพื่อป้องกันไม่ให้ตัวละครตกจากแท่นหรือพลาดจังหวะการกระโดดที่จำเป็น คุณสมบัติที่พบได้มากที่สุดในเกมประเภทนี้คือปุ่มกระโดด การกระโดดในเกมประเภทนี้อาจรวมถึงการโหนจากแขนยืดได้ อย่างในเกม"ริสตาร์" หรือ"ไบโอนิกคอมมานโด" หรือการเด้งจากกระดานสปริงหรือแทรมโปลิน อย่างในเกม "อัลฟาเวฟส์" เกมที่มีการกระโดดให้อัตโนมัติอย่างเช่นเกม "เดอะเลเจนด์ออฟเซลดา" ไม่รวมอยู่ในเกมประเภทนี้
เกมแพลตฟอร์มเริ่มขึ้นในต้นคริสต์ทศวรรษ 1980 และด้วยคอมพิวเตอร์กราฟิกส์สามมิติทำให้เกมเป็นที่นิยมในกลางคริสต์ทศวรรษ 1990 คำว่าแพลตฟอร์มอธิบายถึงเกมที่ตัวละครกระโดดบนแท่นหรือแพลตฟอร์มเป็นส่วนหนึ่งของการเล่นเกมและเริ่มมีการนำมาใช้หลังจากเกิดเกมประเภทนี้ขึ้นก่อน ค.ศ. 1983 ประเภทนี้ไม่เป็นประเภทเกมโดยแท้ โดยเกมรูปแบบนี้มักจะมาคู่กับเกมประเภทอื่น ๆ เช่น เกมยิงอย่างเกม คอนทรา เกมผจญภัยอย่างเกม "แฟลชแบ็ก" หรือเกมสวมบทบาทอย่าง ""
อีซีดับเบิลยู วันไนท์สแตนด์ (2006)
วันไนท์สแตนด์ (2006) (อังกฤษ:One Night Stand (2006)) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 11 มิถุนายน ค.ศ. 2006 ณ สนามHammerstein Ballroom ในเมืองNew York City , New York ซึ่งเป็นรายการในลำดับรายการวันไนท์สแตนด์ ครั้งที่ 2 และจัดหลังจากศึกจัดจ์เมนท์เดย์ (2006) โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 7 รายการด้วยกัน
ยุทธการที่อินาบ
ยุทธการที่อินาบ () เป็นการสู้รบในสงครามครูเสดครั้งที่ 2 ระหว่างกองทัพของราชรัฐแอนติออก/แอสซาสซิน (Assassins) กับกองทัพมุสลิมราชวงศ์เซนกิดส์แห่งอะเลปโป/กองทัพดามัสกัส เกิดขึ้นเมื่อวันที่ 29 มิถุนายน ค.ศ. 1149 ที่เมืองอินาบ (ปัจจุบันอยู่ในประเทศซีเรีย)
เมื่อบิดาของนูร์ อัดดิน เซนกี (Nur ad-Din Zangi) ผู้สถาปนาราชวงศ์เซนกิดเสียชีวิตในปี ค.ศ. 1146 นักรบครูเสดจากราชอาณาจักรเยรูซาเลมได้ยกทัพมาตีเมืองดามัสกัส แต่นูร์ อัดดิน เซนกีป้องกันเมืองไว้ได้ กองทัพครูเสดอีกกลุ่มหนึ่งจากแอนติออก นำโดยเรย์มอนด์แห่งแอนติออก (Raymond of Antioch) ได้ยกทัพมาตีเมืองอะเลปโปซึ่งตอนนั้นอยู่ใต้การปกครองของจักรวรรดิเซลจุค ปาลยปี ค.ศ. 1148 นูร์ อัดดิน เซนกีจึงยกทัพไปตีเมืองแอนติออกคืนบ้าง แต่เป็นฝ่ายพ่ายแพ้ ในเดือนมิถุนายน ค.ศ. 1149 เขายกทัพไปตีแอนติออกอีกครั้งและร่วมกับทัพของอูนูร์แห่งดามัสกัส (Mu'in ad-Din Unur) ล้อมป้อมอินาบไว้ เรย์มอนด์ซึ่งถูกปฏิเสธความช่วยเหลือจากรัฐครูเสดอื่น ๆ ยกทัพที่ประกอบด้วยทหารราบ 1,000 นายและอัศวิน 400 นาย ไปที่ป้อมอินาบ เขาร่วมเป็นพันธมิตรกับกลุ่มแอสซาสซินของอาลี อิบน์ วาฟา (Ali ibn-Wafa) เมื่อยกทัพมาถึง นูร์ อัดดิน เซนกีได้ถอนกำลังออกไป ทัพครูเสด/แอสซาสซินจึงตั้งทัพในที่โล่ง ในคืนวันนั้นทัพดังกล่าวได้ถูกทัพมุสลิมล้อมไว้
ในวันที่ 29 มิถุนายน นูร์ อัดดิน เซนกีได้นำทัพเข้าโจมตีทัพของเรย์มอนด์ แม้ว่าเขาจะมีโอกาสหนี แต่เรย์มอนด์ก็ยังคงปักหลักสู้กับทัพมุสลิม เขาเสียชีวิตในสนามรบเช่นเดียวกับอาลี อิบน์ วาฟา ผู้นำแอสซาสซิน ทหารครูเสดส่วนน้อยหนีรอดไปได้ และดินแดนส่วนใหญ่ของแอนติออกถูกนูร์ อัดดิน เซนกียึดโดยไม่มีผู้ใดขัดขวาง
หลังการรบ นูร์ อัดดิน เซนกีได้ยึดป้อมที่สำคัญหลายแห่งก่อนจะยกทัพไปล้อมแอนติออก มีการเจรจาเกิดขึ้นโดยนูร์ อัดดิน เซนกีจะไม่ทำลายเมืองนี้และคงกำลังทหารบางส่วนเพื่อป้องกันการยึดเมืองคืน แลกกับทรัพย์สินจากท้องพระคลัง จากนั้นก็ยกทัพไปยึดป้อมอะฟามิยะ (Afamiya; ปัจจุบันคือเมืองอะพาเมียในซีเรีย) เมื่อพระเจ้าบอลด์วินที่ 3 (Baldwin III) กษัตริย์แห่งเยรูซาเลมทราบข่าว พระองค์ได้นำทัพและอัศวินเทมพลาร์ไปที่ป้อมดังกล่าว พระเจ้าบอลด์วินที่ 3 และนูร์ อัดดิน เซนกีได้เจรจาจนมีการตกลงเรื่องพรมแดนกันใหม่ระหว่างแอนติออกกับอะเลปโป
วิกิพีเดียภาษาแบชเคียร์
วิกิพีเดียภาษาแบชเคียร์ เป็นสารานุกรมวิกิพีเดียที่จัดทำขึ้นในภาษาแบชเคียร์ ปัจจุบันวิกิพีเดียภาษาแบชเคียร์มีบทความมากกว่า 33,816 บทความ (กุมภาพันธ์ 2558)
วิกิพีเดียภาษาโรแมนช์
วิกิพีเดียภาษาโรแมนช์ เป็นสารานุกรมวิกิพีเดียที่จัดทำขึ้นในภาษาโรแมนช์ ปัจจุบันวิกิพีเดียภาษาโรแมนช์มีบทความมากกว่า 3,900 บทความ (มกราคม 2555)
การตัดอวัยวะออก
การตัดอวัยวะออก () หมายถึง การที่แขนหรือขาหลุดออกโดยอุบัติเหตุ โรคหรือการผ่าตัด ในทางศัลยกรรม มีการตัดอวัยวะออกเพื่อควบคุมความเจ็บปวดหรือกระบวนการโรคในแขนหรือขาที่ได้รับผลกระทบ เช่น มะเร็งหรือเนื้อตายเน่า ในผู้ป่วยบางคน มีการตัดอวัยวะออกเป็นการผ่าตัดป้องกันปัญหาดังกล่าว มีกรณีพิเศษคือ การตัดอวัยวะออกแต่กำเนิด เป็นโรคแต่กำเนิดซึ่งแขนหรือขาของทารกถูกแถบรัดตีบ (constrictive band) ตัดออก บางประเทศใช้หรือเคยใช้การตัดมือ เท้าหรือส่วนอื่นของร่างกายเป็นการลงโทษผู้ก่ออาชญากรรมรูปแบบหนึ่ง นอกจากนี้ การตัดอวัยวะยังเป็นยุทธวิธีในสงครามและการก่อการร้าย และอาจเกิดเป็นการบาดเจ็บในสงคราม ในบางวัฒนธรรมและศาสนา การตัดอวัยวะออกหรือการทำให้เสียอวัยวะเล็กน้อยถือเป็นพิธีกรรม เมื่อแขนหรือขาหลุดออกแล้วจะไม่งอกกลับคืน ไม่เหมือนกับบางอวัยวะ เช่น ตับบางส่วน และต่างจากสัตว์ที่มิใช่สัตว์เลี้ยงลูกด้วยนมบางชนิด เช่น กิ้งก่าที่สลัดหาง และปลาดาวที่สามารถงอกทั้งตัวใหม่ได้จากชิ้นส่วนเล็ก ๆ ทางเลือกสำหรับกู้แขนหรือขากลับคืนมีแต่การปลูกถ่ายหรือกายอุปกรณ์เท่านั้น
ในสหรัฐ การตัดอวัยวะออกรายใหม่ส่วนมากเกิดจากภาวะแทรกซ้อนของระบบหลอดเลือด โดยเฉพาะอย่างยิ่งจากโรคเบาหวาน ระหว่างปี 2531 ถึง 2539 มีผู้ถูกตัดอวัยวะออกโดยเฉลี่ย 133,175 คนต่อปีในสหรัฐ
วิกิพีเดียภาษาคีร์กีซ
วิกิพีเดียภาษาคีร์กีซ เป็นสารานุกรมวิกิพีเดียที่จัดทำขึ้นในภาษาคีร์กีซ ปัจจุบันวิกิพีเดียภาษาคีร์กีซ มีบทความมากกว่า 48,000 บทความ (พฤศจิกายน 2558)
วิกิพีเดียภาษาซาฮา
วิกิพีเดียภาษาซาฮา เป็นสารานุกรมวิกิพีเดียที่จัดทำขึ้นในภาษาซาฮา ปัจจุบันวิกิพีเดียภาษาซาฮามีบทความมากกว่า 10,766 บทความ (2558)
วิกิพีเดียภาษาตาตาร์
วิกิพีเดียภาษาตาตาร์ เป็นสารานุกรมวิกิพีเดียที่จัดทำขึ้นในภาษาตาตาร์ ปัจจุบันวิกิพีเดียภาษาตาตาร์มีบทความมากกว่า 66,000 บทความ (พ.ศ. 2558)
วิกิพีเดียภาษาปัญจาบตะวันตก
วิกิพีเดียภาษาปัญจาบตะวันตก เป็นสารานุกรมวิกิพีเดียที่จัดทำขึ้นในภาษาปัญจาบตะวันตก ปัจจุบันวิกิพีเดียภาษาปัญจาบตะวันตกมีบทความมากกว่า 33,252 บทความ (2558)
วิกิพีเดียภาษาแอลิแมนนิก
วิกิพีเดียภาษาแอลิแมนนิก เป็นสารานุกรมวิกิพีเดียที่จัดทำขึ้นในภาษาแอลิแมนนิก ปัจจุบันวิกิพีเดียภาษาแอลิแมนนิกมีบทความมากกว่า 20,000 บทความ (2558)
วิกิพีเดียภาษามองโกล
วิกิพีเดียภาษามองโกล เป็นสารานุกรมวิกิพีเดียที่จัดทำขึ้นในภาษามองโกล ปัจจุบันวิกิพีเดียภาษามองโกลมีบทความมากกว่า 14,000 บทความ (2558)
ซูเปอร์มาริโอ 64
ซูเปอร์มาริโอ 64 () เป็นวิดีโอเกมแพลตฟอร์ม จำหน่ายโดยนินเท็นโดและพัฒนาโดยแผนกอีเอดีของนินเท็นโด สำหรับเครื่องเล่นนินเท็นโด 64 โดยออกพร้อมกับเครื่องเล่น เช่นเดียวกับเกม"ไพลอตวิงส์ 64" เกมออกจำหน่ายในประเทศญี่ปุ่นในวันที่ 23 มิถุนายน ค.ศ. 1996 และหลังจากนั้นในอเมริกาเหนือ ยุโรป และออสเตรเลีย เกมซูเปอร์มาริโอ 64 ขายได้มากกว่า 11 ล้านหน่วย เกมภาคทำใหม่ในชื่อ"ซูเปอร์มาริโอ 64 ดีเอส" ออกจำหน่ายสำหรับนินเท็นโด ดีเอส ใน ค.ศ. 2004
ในเกม มาริโอสำรวจปราสาทของเจ้าหญิงพีชและต้องช่วยชีวิตเธอจากบาวเซอร์ เนื่องจากเป็นหนึ่งในเกมแพลตฟอร์มแบบสามมิติยุคแรก "ซูเปอร์มาริโอ 64" เป็นเกมโอเพนเวิลด์ ระดับของอิสรภาพบนระนาบสามแกนในปริภูมิ และมีพื้นที่ค่อนข้างใหญ่ประกอบด้วยรูปหลายเหลี่ยมสามมิติ แทนที่จะเป็นสไปรต์ สองมิติ เกมทำให้เกิดต้นแบบของเกมสามมิติ ดังที่เกม"ซูเปอร์มาริโอบราเธอส์"เคยเป็นต้นแบบเกมแพลตฟอร์มแบบจอเลื่อนด้านข้าง ในการวิวัฒนาการจากสองมิติสู่สามมิติ "ซูเปอร์มาริโอ 64" เน้นการสำรวจโลกขนาดใหญ่ที่ผู้เล่นจำเป็นต้องทำภารกิจต่าง ๆ ให้สมบูรณ์ และอุปสรรคแนวเส้นตรงในบางโอกาสเช่นเดียวกับเกมแพลตฟอร์มดั้งเดิม แม้เป็นเช่นนั้น เกมยังคงสงวนรูปแบบการเล่นและตัวละครของเกมมาริโอยุคแรกไว้
เกมได้สร้างความประทับใจในเรื่องการออกแบบเกมสามมิติ โดยเฉพาะอย่างยิ่งคือ การใช้ระบบกล้องพลวัตและการใช้การควบคุมแบบอนาล็อก 360 องศา เกมได้รับคำยกย่องจากนักวิจารณ์และแฟนเกมมากมาย นับเป็นหนึ่งในวิดีโอเกมที่ยิ่งใหญ่ที่สุดและเป็นการปฏิวัติวิดีโอเกมมากที่สุดตลอดกาล
บรรพตนิวส์ BPNews
บรรพตนิวส์ (อังกฤษ: Banphot News) เป็นหนังสือพิมพ์รายปักษ์ภาษาไทยอยู่ในจังหวัดนครสวรรค์และอำเภอบรรพตพิสัย ก่อตั้งโดยสุทิวัส ศรีนุช และ ส.อ. สุรพงศ์ ศรีนุช เป็นผู้อำนวยการและหัวหน้ากองบรรณาธิการ มีจำนวนพิมพ์ที่เตรียมฉบับปฐมฤกษ์ปัจจุบันที่ 99 ฉบับ ราคาจำหน่าย 3.00 บาท
ด.ช. สุทิวัส ศรีนุช เห็นช่องทางจากเมื่อเริ่มมองถิงหนังสือพิมพ์ระดับประเทศและหนังสือแจกฟรี ( W2F ) ซึ่งเห็นช่องทางว่าในพื้นที่ท้องถิ่นควรมีหนังสือพิมพ์อ่านเล่นและอาจสร้างรายได้ไว้เป็นทุนการศึกษาเพื่อแบ่งเบาภาระค่าใช้จ่ายของครอบครัว
ด.ช. สุทิวัส ศรีนุช เริ่มหาข้อมูลการทำวิจัยจากศูนย์ข้อมูลการวิจัย สำนักงานคณะกรรมการการวิจัยแห่งชาติและหนังสือพิมพ์ท้องถิ่นจากต่างจังหวัด และเสาะหาทรัพยากรในการจัดทำหนังสือพิมพ์ขั้นต้น ซึ่งทดลองทำ การจัดหาและหลักการบริหารด้วยตนเองในอีกไม่ช้า
บรรพตนิวส์กำลังเตรียมการจดทะเบียนเป็นสำนักพิมพ์และสื่ออย่างเป็นทางการโดยไม่เกินปี2559
ตั้งอยู่ที่ 108/1 หมู่ 2 ต.ท่างิ้ว อ.บรรพตพิสัย จ.นครสวรรค์โดยในในปัจจุบัน ตั้งแต่วันที่ 1 มกราคม พ.ศ. 2559 กองบรรณาธิการบรรพตนิวส์ ยังคงทำงานอยู่ที่สำนักงานซอยเทศบาล 42 โดยรวมอยู่ด้วยกับโรงพิมพ์
ปัจจุบันบรรพตนิวส์ ใช้เครื่องพิมพ์ตราCanon จากประเทศญี่ปุ่น ซึ่งมีกำลังในการผลิตชั่วโมงละ 65 ฉบับ พิมพ์แบบไร้ขอบขนาด 4 x 6" ในเวลา 55 วินาที โดยใช้พิมพ์ฉบับละ 40 หน้า (สี่สี 2 หน้า) ซึ่งในแต่ละวัน ใช้กระดาษทั้งหมด 130 ฉบับ คิดเป็นน้ำหนัก 650 กรัม และใช้หมึกสีดำ 100 ลูกบาศเซนติเมตร
บรรพตนิวส์มีแผนการทำธุรกิจในสื่อทางอินเทอร์เน็ตในปี 2559 โดยการเปิดเผยของ ด.ช.สุทิวัส ศรีนุช ผู้ช่วยผู้อำนวยการบริหาร สำนักพิมพ์บรรพต ระบุว่าจะใช้เงินรวมทั้งสิ้น 5000 บาท เพื่อลงทุนทำธุรกิจในสื่อทางอินเทอร์เน็ตอย่างเต็มรูปแบบ ทั้งการสร้างเว็บไซต์อย่างเป็นทางการ การสั่งซื้ออุปกรณ์ การเตรียมบุคลากร สถานที่ และการรองรับการออกอากาศผ่านวิทยุอินเทอร์เน็ตอีกด้วย
เว็บไซต์ทางการ http://www.govesite.com/BPNews/content.php?mcid=201511232129294g4wNm6
ประวัติผู้ก่อตั้ง http://www.govesite.com/srinuch2015/content.php?cid=20151031144216VRVLH2L
อาซอตือฮอลล์
อาซอตือฮอลล์ () เป็นสนามกีฬาในร่มในเมืองแกนแจชึน-กอชแล ประเทศโปแลนด์
สนามกีฬาเปิดเมื่อวันที่ 20 พฤษภาคม ค.ศ. 2005 เพื่อใช้ในการแข่งขันแมตช์กระชับมิตรระหว่างทีมชาติโปแลนด์กับทีมชาติสโลวาเกีย
แกนแจชึน-กอชแล
แกนแจชึน-กอชแล (; ) เป็นเมืองทางตะวันตกเฉียงใต้ของประเทศโปแลนด์ มีศูนย์กลางของการบริหารของเทศมณฑลแกนแจชึน-กอชแล จังหวัดออปอแล เมืองนี้มีประชากรทั้งหมด 59,465 คน และมีเนื้อที่ทั้งหมด 123.42 ตร.กม.
ยุทธการที่ไอโคเนียม (ค.ศ. 1190)
ยุทธการที่ไอโคเนียม () เป็นการสู้รบในสงครามครูเสดครั้งที่ 3 ระหว่างฝ่ายนักรบครูเสด นำโดยจักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์กับฝ่ายมุสลิม เกิดขึ้นเมื่อวันที่ 18 พฤษภาคม ค.ศ. 1190 ที่เมืองไอโคเนียม (ปัจจุบันคือเมืองคอนยา (Konya) ประเทศตุรกี)
หลังความพ่ายแพ้ที่ฮัททินและเสียเมืองเยรูซาเลม ดินแดนของนักรบครูเสดส่วนใหญ่ตกอยู่ใต้อำนาจของศอลาฮุดดีน สมเด็จพระสันตะปาปาเกรกอรีที่ 8 ทรงเรียกพลเพื่อทำสงครามครูเสดอีกครั้ง จักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์ทรงตอบรับทันทีและเดินทัพไปที่ดินแดนศักดิ์สิทธิ์ในเดือนพฤษภาคม ค.ศ. 1189 กองทัพของพระองค์มีกำลังพล 100,000 นาย และอัศวิน 20,000 นาย (นักประวัติศาสตร์บางท่านมองว่าเป็นการกล่าวเกินจริง และประเมินว่ากองทัพนี้มีกำลังพล 15,000 นาย อัศวิน 3,000 นาย) จักรพรรดิฟรีดริชที่ 1 ได้รับกำลังพล 2,000 นายจากเจ้าชายเกซา พระอนุชาของพระเจ้าเบลาที่ 3 แห่งฮังการี (Béla III of Hungary)
เมื่อทัพครูเสดมาถึงอนาโตเลีย สุลต่านแห่งรูมได้ประกาศว่าหากจะเดินทัพผ่านดินแดนนี้และราชอาณาจักรซิลิเชีย จะต้องเสียทองจำนวน 300 ปอนด์ จักรพรรดิฟรีดริชที่ 1 ทรงปฏิเสธและตรัสว่า "พวกเราจะไม่ผ่านดินแดนนี้ไปโดยใช้ทอง แต่จะผ่านไปโดยใช้เหล็ก" ทัพเติร์กจึงใช้ยุทธวิธีแบบกองโจรโจมตีทัพครูเสด ทัพครูเสดตอบโต้ด้วยการโจมตีทัพเติร์กทุกทัพที่เจอและได้รับชัยชนะ แม้ว่าเสบียงและขวัญกำลังใจจะลดน้อยลง แต่ทัพครูเสดก็มาถึงเมืองไอโคเนียมในวันที่ 13 พฤษภาคม ค.ศ. 1190
วันที่ 14 พฤษภาคม ทัพครูเสดได้สู้รบกับทัพหลักของชาวเติร์กและได้รับชัยชนะ กุฏบ์ อัลดิน (Qutb al-Din) ได้จัดทัพเติร์กใหม่และยกมาตีทัพครูเสดในวันที่ 18 พฤษภาคม จักรพรรดิฟรีดริชที่ 1 ได้แบ่งทัพออกเป็นสองส่วน ทัพหนึ่งนำทัพโดยเฟรเดริก ดยุกแห่งสวาเบีย โอรสของพระองค์เพื่อเข้าตีเมือง ส่วนอีกทัพนำโดยพระองค์เองเพื่อรบกับทัพเติร์ก เฟรเดริกสามารถตีเมืองไอโคเนียมได้อย่างง่ายดาย ส่วนทัพของจักรพรรดิฟรีดริชที่ 1 สู้รบกับทัพเติร์กอย่างหนัก และได้รับชัยชนะในที่สุด
หลังการสู้รบ ทัพครูเสดหยุดพัก 5 วันก่อนจะเดินทัพต่อ แต่ในวันที่ 10 มิถุนายน จักรพรรดิฟรีดริชที่ 1 เสด็จสวรรคตหลังจมน้ำในแม่น้ำซาเล็ฟ (แม่น้ำโกคซู (Göksu River) ในปัจจุบัน) กองทัพจึงแตก เฟรเดริก พระโอรสพยายามนำพระศพพระบิดาที่ดองไว้ในน้ำส้มสายชูไปฝังที่เมืองเยรูซาเลมแต่ไม่สำเร็จ จึงฝังพระมังสา (เนื้อ) ที่โบสถ์นักบุญเปโตรในเมืองแอนติออก ฝังพระอัฐิ (กระดูก) ที่โบสถ์ในเมืองไทร์และฝังพระหทัย (หัวใจ) ที่เมืองทาร์ซัส
วิกิพีเดียภาษาอินเทอร์ลิงกวา
วิกิพีเดียภาษาอินเทอร์ลิงกวา เป็นสารานุกรมวิกิพีเดียที่จัดทำขึ้นในภาษาอินเทอร์ลิงกวา ปัจจุบันวิกิพีเดียภาษาอินเตอร์ลิงกัวมีบทความมากกว่า 14,000 บทความ (2558)
วิกิพีเดียภาษาซามีเหนือ
วิกิพีเดียภาษาซามีเหนือ เป็นสารานุกรมวิกิพีเดียที่จัดทำขึ้นในภาษาซามี ปัจจุบันวิกิพีเดียภาษาซามีมีบทความมากกว่า 7,224 บทความ (พฤศจิกายน 2558)
วิกิพีเดียภาษาหมิ่นใต้
วิกิพีเดียภาษาหมิ่นใต้ เป็นสารานุกรมวิกิพีเดียที่จัดทำขึ้นในภาษาหมิ่นใต้ เขียนด้วยอักษรละตินเป็นหลัก ปัจจุบันวิกิพีเดียภาษาหมิ่นใต้มีบทความมากกว่า 89,000 บทความ (พฤศจิกายน 2558)
วิกิพีเดียภาษาแซโมจิเชีย
วิกิพีเดียภาษาแซโมจิเชีย เป็นสารานุกรมวิกิพีเดียที่จัดทำขึ้นในภาษาแซโมจิเชีย ปัจจุบันวิกิพีเดียภาษาแซโมจิเชียมีบทความมากกว่า 14,000 บทความ (2558)
วิกิพีเดียภาษาเนปาล
วิกิพีเดียภาษาเนปาล เป็นสารานุกรมวิกิพีเดียที่จัดทำขึ้นในภาษาเนปาล ปัจจุบันวิกิพีเดียภาษาเนปาลมีบทความมากกว่า 26,000 บทความ (2558)
วิกิพีเดียภาษามาซันเดรานี
วิกิพีเดียภาษามาซันเดรานี เป็นสารานุกรมวิกิพีเดียที่จัดทำขึ้นในภาษามาซันเดรานี ปัจจุบันวิกิพีเดียภาษามาซันเดรานีมีบทความมากกว่า 12,000 บทความ (2558)
มาริโอปาร์ตี 4
มาริโอปาร์ตี 4 () เป็นเกมที่สี่ในเกมชุดรูปแบบเกมกระดานและเป็นเกมแรกในชุดที่ออกจำหน่ายสำหรับเครื่องเล่นนินเท็นโด เกมคิวบ์ แสดงตัวละครชื่อดังจากนินเท็นโดหลายตัว "มาริโอปาร์ตี 4" ออกจำหน่ายในอเมริกาเหนือในวันที่ 21 ตุลาคม ค.ศ. 2002 ในประเทศญี่ปุ่นวันที่ 8 พฤศจิกายน ค.ศ. 2002 และในยุโรปและออสเตรเลียในวันที่ 29 พฤศจิกายน ค.ศ. 2002 เป็นเกมที่สี่ในเกมชุด"มาริโอปาร์ตี" "มาริโอปาร์ตี 4" มีภาคต่อคือ "มาริโอปาร์ตี 5"
"มาริโอปาร์ตี 4" นำเสนอตัวละครเล่นได้ 8 ตัว ได้แก่ มาริโอ ลุยจิ เจ้าหญิงพีช โยชิ วาริโอ ดองกีคอง เจ้าหญิงเดซี และวาลุยจิ จากเกมชุดมาริโอ ซึ่งผู้เล่นจะได้บังคับตัวละครเหล่านี้บนกระดานเกม 6 แบบ จุดประสงค์ของเกมคือสะสมดาว โดยซื้อจากบริเวณที่กำหนดให้บนกระดานเกม ให้มากที่สุดเท่าที่จะทำได้ ตัวละครแต่ละตัวจะมีการเคลื่อนไหวกำหนดโดยการทอยลูกเต๋า โดยการโยนหนึ่งครั้งคือหนึ่งตา แต่ละตาในเกม"มาริโอปาร์ตี 4" จะมีมินิเกม เมื่อผู้เล่นเล่นชนะ ผู้เล่นจะได้เงิน และสามารถนำไปซื้อสิ่งของและดาวได้ "มาริโอปาร์ตี 4" เป็นภาคสุดท้ายในเกมชุด"มาริโอปาร์ตี"ที่มีดองกีคองให้เล่นได้ จนกระทั่ง"มาริโอปาร์ตี 10" สำหรับเครื่องเล่นวียู
"มาริโอปาร์ตี 4" ได้รับการตอบรับที่ดีจากสื่อ แม้ว่าหลายคนตำหนิเรื่องการขาดความดั้งเดิม และความหน่วงในเวลาเล่น เกมชนะรางวัลเกมครอบครัวแห่งปีในงานประกาศรางวัลอินเตอร์แอกทิฟอะชีฟเมนต์อะวอดส์ ค.ศ. 2003
ทางหลวงแผ่นดินหมายเลข 366
ทางหลวงแผ่นดินหมายเลข 366 หรือ ถนนเลี่ยงเมืองลพบุรี เดิมคือทางหลวงหมายเลข 311 แต่มีการปรับเปลี่ยนรหัสทางหลวงเมื่อปี พ.ศ. 2555 (เปลี่ยนเฉพาะช่วงถนนเลี่ยงเมือง) ทางหลวงแผ่นดินหมายเลข 366 เป็นถนนขนาด 2-4 ช่องจราจร การเดินทางสามารถเชื่อมต่อไปได้หลายจังหวัด เช่น สิงห์บุรี อยุธยา อ่างทอง และนครสวรรค์ โดยหมายเลขทางหลวงเส้นนี้ เริ่มต้นจากสามแยก ห้างไทวัสดุ สาขาลพบุรี เบี่ยงซ้ายลงมาทางด้านทิศใต้ ผ่านสะพานข้ามทางรถไฟสายเหนือ-สี่แยกโพธิ์เก้าต้น-สี่แยกบ่อเงิน และไปสิ้นสุดที่ สามแยกสนามไชย (ในเขตติดต่อ อ.ท่าวุ้ง) จรดกับทางหลวงแผ่นดินหมายเลข 311 ลพบุรี-สิงห์บุรี (เดิม) ก็สิ้นสุดทางหลวงหมายเลข 366 รวมระยะทางทั้งสิ้น 19 กิโลเมตร
วอลเลย์บอลหญิงอินเตอร์เนชันแนลวีทีวีคัพ 2014
วอลเลย์บอลหญิงอินเตอร์เนชันแนลวีทีวีคัพ 2014 () เป็นการแข่งขันครั้งที่ 11 ของการแข่งขันวีทีวีอินเตอร์เนชันแนลคัพ การแข่งขันนี้จัดขึ้นในบั๊กนิญ ประเทศเวียดนาม
หมายเหตุ: The qualification norm used in this tournament is different from FIVB international standard which looks at Set ratio before Point ratio. The host Vietnam uses Point ratio instead of Set Ratio.
ยุทธการที่มาร์จอัยยัน
ยุทธการที่มาร์จอัยยัน () เป็นการสู้รบในสงครามครูเสดเมื่อวันที่ 10 มิถุนายน ค.ศ. 1179 ที่เมืองมาร์จายูน (Marjayoun; ปัจจุบันอยู่ในประเทศเลบานอน) ระหว่างราชอาณาจักรเยรูซาเลมและอัศวินเทมพลาร์กับราชวงศ์อัยยูบิด
ปี ค.ศ. 1177 ศอลาฮุดดีนยกทัพจากอียิปต์มาบุกราชอาณาจักรเยรูซาเลม แต่พ่ายแพ้ในยุทธการที่มอนต์กิซาร์ด สองปีต่อมา ศอลาฮุดดีนนำทัพบุกรัฐครูเสดอีกครั้งโดยเดินทัพมาจากดามัสกัส และตั้งฐานที่เมืองบานีอัส (Banias; ใกล้พรมแดนซีเรีย-อิสราเอลในปัจจุบัน) และส่งกองทัพออกไปทำลายเมืองต่าง ๆ เพื่อตัดเสบียงของทัพครูเสด พระเจ้าบอลด์วินที่ 4 (Baldwin IV) กษัตริย์แห่งเยรูซาเลมจึงเดินทัพจากเมืองไทเบอเรียส ขึ้นเหนือไปที่ป้อมซาเฟ็ด (Safed) และต่อไปยังป้อมโตรอน โดยได้กำลังเสริมจากอัศวินเทมพลาร์ที่นำโดยโอโด เดอ แซงต์อามองด์ (Odo de St Amand) และกองทัพของเคานต์เรย์มอนด์ที่ 3แห่งตริโปลี
นักรบครูเสดเดินทัพไปทางตะวันออกเฉียงเหนือ เมื่อเห็นฐานของศอลาฮุดดีน พวกเขาก็เข้าโจมตีและได้รับชัยชนะอย่างง่ายดาย ทัพครูเสดซึ่งเชื่อว่าทัพมุสลิมแตกพ่ายแล้วตัดสินใจหยุดพัก แต่กลับถูกทัพใหญ่ของศอลาฮุดดีนยกมาตีจนทัพครูเสดเสียหายอย่างหนัก โอโด เดอ แซงต์อะมองด์ ผู้นำอัศวินเทมพลาร์ถูกจับตัวได้ ส่วนพระเจ้าบอลด์วินที่ 4 ซึ่งขณะนั้นป่วยเป็นโรคเรื้อนถูกพาตัวหนีออกมาโดยองครักษ์ส่วนตัว นักรบครูเสดที่เหลือรอดหนีไปที่ปราสาทโบฟอร์ต (Beaufort Castle) ที่อยู่ห่างจากสนามรบไปทางตะวันตกเฉียงใต้ 8 กิโลเมตร (5 ไมล์)
หลังการสู้รบ ศอลาฮุดดีนได้ยกทัพไปตีป้อมเลอชาสเตลเลต์ (Le Chastellet) ในยุทธการที่จาคอบส์ฟอร์ด (Battle of Jacob's Ford) และปะทะกับทัพครูเสดในยุทธการที่ปราสาทเบลวัวร์ (ค.ศ. 1182) และยุทธการที่อัลฟุล (ค.ศ. 1183)
การลอยได้ของแม่เหล็ก
การลอยได้ของแม่เหล็ก เป็นกระบวนการที่วัตถุลอยตัวอยู่เหนือสนามแม่เหล็กโดยที่แรงแม่เหล็กจะต้านความเร่งเนื่องจากแรงโน้มถ่วงของโลกและความเร่งอื่นๆ
มีประเด็นหลักอยู่ 2 ประการที่เกี่ยวข้องกับการลอยได้ของแม่เหล็ก คือ แรงที่มากเพียงพอที่ทำให้วัตถุนั้นสามารถต่อต้านแรงโน้มถ่วงของโลก,ความเสถึยร เพื่อให้ระบบทางแม่เหล็กนั้นอยู่ในภาวะสมดุล
การลอยได้ของแม่เหล็กสามารถนำไปประยุกต์ใช้ประโยชน์เกี่ยวกับรถไฟพลังแม่เหล็กและประยุกต์ในทางด้านต่างๆ
วัสดุทางแม่เหล็กและระบบทางแม่เหล็กสามารถดึงดดเข้าหากันหรือฝลักออกจากกันได้ ยกตัวอย่างเช่น ขั้วแม่เหล็ก ถูกวางตัวลงบนสนามแม่เหล็กกับขั้วแม่เหล็กอื่นอีกขั้วหนึ่ง ซึ่งขั้วแม่เหล็กแต่ละขั้วเมื่อมาอยู่ใกล้กันจะเกิดแรงระหว่างขั้วแม่เหล็ก ต่อกันของขั้วแม่เหล็กทั้ง 2 ขั้ว
โดยปกติแล้วแม่เหล็กชนิดต่างๆถูกทำให้เกิดการลอยได้ของแม่เหล็ก ยกตัวอย่างเช่น แม่เหล็กถาวร, แม่เหล็กที่ให้กระแสเข้าไป, แม่เหล็กเฟอร์โร, แม่เหล็กไดอาและสภาพความเป็นแม่เหล็กที่สอดคล้องกับกระแสที่จ่ายเข้าไปในตัวนำ
ยกตัวอย่างเช่น ความเข้มของสนามแม่เหล็กในตัวนำยวดยิ่งสามารถคำนวณได้จาก
เมื่อformula_2 คือ แรงต่อหนึ่งหน่วยพื้นที่มีหน่วยเป็นปาสคาล, formula_3 คือสนามแม่เหล็กที่จ่ายให้กับตัวนำยวดยิ่งมีหน่วยเป็น เทสลา และ formula_4 = 4π×10  มีหน่วยเป็นนิวตันต่อตารางเมตร คือสภาพซึมได้ทางแม่เหล็กในสภาวะสุญญากาศ
เกษียรสมุทร
เกษียรสมุทร เป็นทะเลของน้ำนมตามคติความเชื่อของศาสนาพราหมณ์-ฮินดู เป็นวรรณกรรมมหาภารตยุทธและในภควัตปุราณะ ซึ่งเล่าเรื่องถึงครั้งที่พระอินทร์เสด็จลงมาบนโลกและได้พบกับฤๅษีทุรวาสที่รับดอกไม้สักการะจากพระแม่ปาราวตี แต่ฤๅษีเห็นว่าหากตนคล้องดอกไม้จากพระแม่คงจะไม่เหมาะสม จึงได้ถวายดอกไม้นั้นแก่พระอินทร์ เมื่อพระอินทร์รับแล้วก็ทรงมอบแก่พระชายาอีกต่อหนึ่ง แต่ด้วยกลิ่นของดอกไม้ทำให้พระชายามึนเมาจึงทิ้งไป ฤๅษีเห็นดังนั้นก็โกรธจึงสาปแช่งพระอินทร์และบริวารให้อ่อนกำลังลงและพ่ายแพ้ในสงคราม เมื่อสาปแช่งดังนี้แล้วฤๅษีก็เดินจากไป พลันกำลังของเทวดาก็ลดลงกึ่งหนึ่ง และเมื่ออสูรทราบข่าวพระอินทร์โดนสาปแช่งจึงได้ยกทัพไปตีสวรรค์ ทำให้พระอินทร์พ่ายแพ้ และเพื่อฟึ้นคืนกำลังจึงต้องทำการกวนเกษียรสมุทรให้เกิดน้ำอมฤตที่เมื่อดื่มกินจะเป็นอมตะและกำลังมากขึ้นกว่าที่เคยมี พระวิษณุได้เสด็จมาเป็นองค์ประธานในการย้ายภูเขามันทรคีรี ซึ่งเป็นภูเขาที่เป็นแหล่งกำเนิดมณีนพรัตน์มาไว้เกษียรสมุทร แต่เนื่องจากเทวดาฝ่ายเดียวไม่สามารถกวนเกษียรสมุทรให้สำเร็จได้จึงต้องชักชวนอสูรมาด้วย โดยเทวดาออกอุบายว่าจะแบ่งน้ำอมฤตครึ่งหนึ่งให้ แต่เมื่อกวนจนได้น้ำอมฤตมาแล้วเทวดาก็ออกอุบายหลอกอสูรเพื่อให้พวกตนได้ดื่มน้ำอมฤตก่อน แต่ราหูได้แปลงตนเป็นเทวดาทำให้ได้ดื่มน้ำอมฤต แต่พระอาทิตย์กับพระจันทร์ทราบเรื่องจึงฟ้องพระนารายณ์ พระนารายณ์จึงขว้างจักรตัดราหูขาดเป็นสองท่อนแต่ไม่ตายเพราะได้ดื่มน้ำอมฤตทำให้เป็นอมตะแล้ว ราหูจึงโกรธแค้นพระอาทิย์กับพระจันทร์เมื่อเจอกันครั้งใดก็จะอมพระอาทิตย์กับพระจันทร์ ซึ่งวรรณกรรมนี้ถูกถ่ายทอดมาเป็นความเชื่อดั้งเดิมของคนในบริเวณสุวรรณภูมิที่เชื่อว่าจันทรุปราคาและสุริยุปราคาเกิดจากราหูอมพระจันทร์และพระอาทิตย์เอาไว้ ความเชื่อในวรรณกรรมนี้ปรากฏให้เห็นได้เช่น บนผนังกำแพงคตของนครวัดและประติมากรรมชั้นขาออกของท่าอากาศยานสุวรรณภูมิ
วิกิพีเดียภาษาเกลิกสกอต
วิกิพีเดียภาษาเกลิกสกอต เป็นสารานุกรมวิกิพีเดียที่จัดทำขึ้นในภาษาเกลิกสกอต ปัจจุบันวิกิพีเดียภาษาเกลิกสกอตมีบทความมากกว่า 13,000 บทความ (2558)
ซ่านโฉ่ว
ซ่านโฉ่ว () หรือ สานต่า () เป็นรูปแบบศิลปะการป้องกันตัวและกีฬามวยใช้เท้าอย่างหนึ่งของจีน ซ่านโฉ่วเป็นศิลปะการป้องกันตัวที่พัฒนาโดยทหารซึ่งมีพื้นฐานการศึกษาและปฏิบัติจากกังฟูและเทคนิคการต่อสู้ป้องกันตัวสมัยใหม่ ทั้งการรวบรวมการต่อยและเตะระยะประชิดของกีฬาคิกบ๊อกซิ่งกับมวยปล้ำ, จับทุ่ม, โยน, เตะกวาด, จับลูกเตะ, และในบางการแข่งขันยังมีการใช้ศอกและเข่าอีกด้วย
ซ่านโฉ่วไม่ได้จัดให้เป็นวิชามวยรูปหนึ่งแต่ก็จัดว่าเป็นหนึ่งในสองส่วนประกอบของการฝึกฝนศิลปะการป้องกันตัวของจีนและส่วนมากสอนควบคู่กับการฝึกมวยที่มีรูปแบบ อย่างไรก็ตามซ่านโฉ่วก็เป็นส่วนหนึ่งของการพัฒนาของกีฬาศิลปะป้องกันตัววูซูของรัฐบาลจีน หลักสูตรการสอนซ่านโฉ่วจึงได้รับการเขียนขึ้นและในหลักสูตรนี้เองที่คำว่าซ่านโฉ่วได้รับการบัญญัติ หลักสูตรดังกล่าวพัฒนาขึ้นโดยมีศิลปะการต่อสู้ป้องกันตัวจีนเป็นที่อ้างอิงซึ่งมีหลายรูปแบบโดยที่รัฐบาลจีนได้พัฒนาหลักสูตรนี้ขึ้นมาสำหรับทั้งพลเรือนและทั้งการกีฬา
ปัจจุบันหลักสูตรฝึกสอนศิลปะป้องกันตัวจีนนั้นประกอบไปด้วยรูปแบบศิลปะป้องกันตัวดั้งเดิมหลากหลายรูปแบบจากประเทศจีนแต่จะเจาะจงเฉพาะที่มีการสนับสนุนทางวิทยาศาสตร์ ซ่านโฉ่วซึ่งเป็นการรวบรวมศิลปะป้องกันตัวหลายรูปแบบย่อมรวมถึงการต่อสู้ทุกรูปแบบอย่างเช่นการจู่โจมและการจับทุ่ม แต่กระนั้นซ่านโฉ่วเองก็เป็นกีฬาดัวนั้นจึงมีการบัญญัติกฏระเบียบเพื่อความปลอดภัยและการแสดงถึงกีฬาที่ปราศจากความรุนแรง
เจ้าเติมศักดิ์ ณ เชียงใหม่
เจ้าเติมศักดิ์ ณ เชียงใหม่ เจ้านายฝ่ายเหนือ โอรสในเจ้าพงษ์อินทร์ ณ เชียงใหม่ กับหม่อมจันทร์สม ณ เชียงใหม่ (สกุลเดิม "ชนะนนท์") เป็นราชนัดดา (หลานปู่) ใน พลตรีเจ้าแก้วนวรัฐ เจ้าหลวงผู้ครองนครเชียงใหม่ องค์ที่ 9 เกิดที่คุ้มหลวงรินแก้ว (เดิมชื่อคุ้มแจ่งหัวริน) เมื่อวันที่
เจ้าเติมศักดิ์ ณ เชียงใหม่ เข้าเรียนชั้นประถมศึกษาที่โรงเรียนมงฟอร์ตวิทยาลัย และโรงเรียนปรินส์รอยแยลส์วิทยาลัย จังหวัดเชียงใหม่ ก่อนจะถูกส่งเข้าไปเรียนต่อที่โรงเรียนวชิราวุธวิทยาลัย จนสำเร็จการศึกษาระดับมัธยมศึกษาตอนปลาย
จากนั้นได้เข้าศึกษาต่อในระดับปริญญาตรี คณะสถาปัตยกรรมศาสตร์ จุฬาลงกรณ์มหาวิทยาลัย (ในขณะนั้นด้วยความที่เป็นเด็กเฉลียวฉลาด เรียนดีมาตลอด เลยสอบเข้ามหาวิทยาลัยได้ด้วยเกรดเฉลี่ยสูง ติดหลายคณะ แต่เหตุผลที่เลือกคณะสถาปัตยกรรมศาสตร์ เพราะความชอบส่วนตัว และชอบทางด้านการออกแบบ) นอกจากนั้นเจ้าเติมศักดิ์ ณ เชียงใหม่ ยังเป็นนักกีฬารักบี้ฟุตบอล จุฬาลงกรณ์มหาวิทยาลัยอีกด้วย
เมื่อสำเร็จการศึกษาระดับปริญญาตรี ได้เดินทางไปศึกษาต่อปริญญาโท ที่ Miami University ประเทศสหรัฐอเมริกา และในเวลาเดียวกัน ได้ทำงานด้านการออกแบบ จนจบการศึกษาเมื่อปี พ.ศ. 2511
เจ้าเติมศักดิ์ ณ เชียงใหม่ ได้เข้าพิธีสมรสพระราชทานกับนางกิ่งแก้ว ณ เชียงใหม่ (สกุลเดิม วรการบัญชา) บุตรธิดาของ พันเอกนายวรการบัญชา (อดีตรองนายกรัฐมนตรี และรัฐมนตรีหลายกระทรวง) ในวันที่ 4 มีนาคม พ.ศ. 2511
มีบุตร 4 คน ได้แก่ 
• นายขันติพร ณ เชียงใหม่ (ได้รับพระราชทานนามจากพระบาทสมเด็จพระเจ้าอยู่หัวรัชกาลที่9)
• นายกอศักดิ์ ณ เชียงใหม่
• นายเฉลิมศักดิ์ ณ เชียงใหม่
• นายวรศักดิ์ ณ เชียงใหม่
หลังจากสำเร็จการศึกษาจึงกลับมาเปิดบริษัทด้านสถาปัตยกรรมด้านการออกแบบบ้าน และได้เข้าทำงานที่ การไฟฟ้าส่วนภูมิภาคส่วนกลาง แผนกสถาปนิก โดยดำรงตำแหน่งสุดท้ายคือ ผู้อำนวยการ กองโยธาสถาปัตย์ ก่อนลาออกมารับงานออกแบบอิสระ
เจ้าเติมศักดิ์ ณ เชียงใหม่ ใช้บั้นปลายชีวิตอย่างมีความสุขอยู่กับครอบครัว ออกเดินทางเที่ยวรอบโลกเหมือนสมัยยังหนุ่มๆ ท่านใช้เวลาที่เหลืออยู่กับครอบครัวเท่านั้น เพราะท่านไม่ออกงานสังคม ไม่ชอบพบปะผู้คนจำนวนมาก ท่านอยากอยู่อย่างสงบ ไม่ยุ่งเกี่ยวใคร ใช้ชีวิตเรียบง่าย
เมื่อปี พ.ศ. 2548 เจ้าเติมศักดิ์ ณ เชียงใหม่ และครอบครัว ได้ย้ายกลับมาอยู่ที่จังหวัดเชียงใหม่ เนื่องจากอยากกลับมาอยู่บ้านเกิดตอนบั้นปลายชีวิต โดยปลูกบ้านหลังใหม่ และยังคงทำในสิ่งที่ตนเองรักคือการออกแบบบ้านให้ตนเองและครอบครัวอยู่
ตลอดการดำรงชีวิตอยู่เจ้าเติมศักดิ์ ณ เชียงใหม่ ได้ช่วยเหลือสังคมอยู่เสมอ อาทิ สภากาชาติไทย และอยู่กับครอบครัวจนสืบเนื่องมาถึงวาระสุดท้ายของชีวิต
เจ้าเติมศักดิ์ ณ เชียงใหม่ ถึงแก่กรรมด้วยโรคมะเร็ง ในวันที่ 19 สิงหาคม 2557 และได้รับพระราชทานเพลิงศพ ที่ วัดเจดีหลวงวรวิหาร จังหวัดเชียงใหม่
ไอ (อีพีแทย็อน)
ไอ ( เป็นอีพีชุดแรกของนักร้องชาวเกาหลีใต้ แทย็อน เป็นสมาชิกในเกิร์ลกรุปชื่อ เกิลส์เจเนอเรชัน อีพีนี้ออกจำหน่ายเมื่อวันที่ 7 ตุลาคม พ.ศ. 2558 โดยเอสเอ็มเอนเตอร์เทนเมนต์
เฉลิม บัวทั่ง
เฉลิม บัวทั่ง เป็นบุตรของนายปั้นและนางถนอม บัวทั่ง เกิดเมื่อ 29 สิงหาคม พ.ศ. 2453 บิดาของท่าน เป็นนักดนตรีสังกัดอยู่ในวังพระองค์เจ้าเพ็ญพัฒนพงศ์ กรมหมื่นพิชัยมหินทโรดม เมื่อกรมหมื่นพิชัยฯ สิ้นพระชนม์ในปี พ.ศ. 2452 นักดนตรีในวงแยกย้ายกันไป นายปั้นกลับไปตั้งวงดนตรีเองที่บ้านคลองบางม่วง จังหวัดนนทบุรี เฉลิมหัดเรียนระนาดกับบิดาตั้งแต่อายุ 6 ปี จนสามารถเล่นได้รอบวงเมื่ออายุได้ 11 ปี จากนั้นจึงมาเรียนดนตรีไทยกับพระยาประสานดุริยะศัพท์ (แปลก ประสานศัพท์) เมื่อพระยาประสานดุริยะศัพท์ถึงแก่กรรม เฉลิมจึงไปอยู่กับพระยาอนิรุทธเทวา (ฟื้น พึ่งบุญ ณ อยุธยา) เมื่ออายุได้ 15 ปี เฉลิมรับราชการเป็นนักดนตรีอยู่ในกรมปี่พาทย์และโขนหลวง จนกระทั่งมีการเปลี่ยนแปลงการปกครองเมื่อ พ.ศ. 2475 ต่อมา ถึง พ.ศ. 2478 กรมปี่พาทย์และโขนหลวงก็ถูกยุบมารวมอยู่ในกรมศิลปากร ในระยะนี้มีการปรับปรุงเศรษฐกิจของประเทศ เฉลิมถูกดุลย์ออกจากราชการไปเป็นครูสอนดนตรีไทย แล้วกลับเข้ารับราชการในกรมศิลปากรอีกระยะหนึ่ง ก็ลาออกไปประกอบอาชีพดนตรีเป็นส่วนตัว
เมื่อสงครามโลกครั้งที่ 2 สงบแล้ว ท่านได้เข้ารับราชการประจำวงดนตรีของกรมตำรวจ ซึ่งได้แต่งเพลงไว้หลายเพลงเช่น มอญอ้อยอิ่งเถา ขอมใหญ่เถา เขมรพายเรือเถา เขมรเหลืองเถา ลาวเลียบค่ายเถา ต่อมา ได้ออกจากราชการตำรวจไปประกอบอาชีพส่วนตัว รับสอนดนตรีไทย และเป็นหัวหน้าวงดนตรีเสริมมิตรบรรเลง ท่านได้แต่งเพลงอีกหลายเพลง เช่น โหมโรงประสานเนรมิตร โหมโรงจามจุรี โหมโรงสรรเสริญพระจอมเกล้า โหมโรงพิมานมาศ โหมโรงมหาปิยะ โหมโรงรามาธิบดี ลาวลำปางใหญ่เถา ลาวลำปางเล็กเถา ลาวกระแซเถา ลาวกระแตเล็กเถา ลาวเจริญศรีเถา สีนวลเถา ลาวครวญเถา ดอกไม้เหนือเถา เคียงมอญรำดาบเถา เขมรใหญ่เถา สาวสอดแหวน ประพาสเภตรา หงส์ทอง (ทางวอลซ์) ล่องลม ได้รับรางวัลนักดนตรีไทยตัวอย่าง เมื่อ พ.ศ. 2524 แต่งเพลงปิ่นนคเรศเถาเข้าประกวดรางวัลพิณทองเมื่อ พ.ศ. 2525 ได้รางวัลชนะเลิศ ได้เป็นศิลปินแห่งชาติสาขาศิลปะการแสดง (ดนตรีไทย) เมื่อ พ.ศ. 2529
ครูเฉลิมแต่งงานกับนางไสว มีบุตรธิดาด้วยกันทั้งสิ้น 11 คน บุตรธิดาของท่านที่มีฝีมือในทางดนตรีไทยได้แก่ พัฒน์ บัวทั่ง สุพัฒน์ บัวทั่ง และสุธาร ศุขสายชล เฉลิมเสียชีวิตเมื่อ 11 มิถุนายน พ.ศ. 2530 รวมอายุได้ 77 ปี
เอ็มเน็ตเอเชียมิวสิกอะวอดส์ 2015
เอ็มเน็ตเอเชียมิวสิกอะวอดส์ 2015 เป็นงานประกาศผลรางวัลเอ็มเน็ตเอเชียมิวสิกอะวอดส์ครั้งที่ 17 จัดขึ้นในวันที่ 2 ธันวาคม พ.ศ. 2558 ณ เอเชียเวิลด์-เอ็กซ์โป, ประเทศฮ่องกง ซึ่งนับเป็นครั้งที่ 6 ที่งานประกาศผลรางวัล MAMA ออกมาจัดนอกประเทศเกาหลีใต้
ผู้ชนะในแต่ละรางวัลจะถูกเน้นชื่อด้วยตัวหนา
โอ่งมังกร
โอ่งมังกร มีลักษณะเป็นลวดลายมังกรจากตำรารอบโอ่งมีทั้งแบบที่วาดด้วยสีหรือปั้นขึ้นรูปนูนต่ำออกจากผิวโอ่ง ขนาดความสูงส่วนใหญ่ประมาณ 0.5 เมตรถึง 1.5 เมตร เดิมทีเป็นสินค้าที่ต้องนำเข้าจากทางประเทศจีนแต่ภายหลังได้มีการทดลองทำขึ้นภายในประเทศเพื่อให้สามารถรองรับความต้องการใช้โอ่งมังกรภายในประเทศและแก้ปัญหาการนำเข้าสินค้าจากจีนที่เป็นไปด้วยความลำบากในช่วงสมัยหลังสงครามโลกครั้งที่สอง โอ่งมังกรที่ผลิตในไทยช่วงเริ่มแรกนั้นดำเนินการผลิตโดยพ่อค้าชาวจีนคือนายฮง แซ่เตี่ยและนายจือเหม็ง แซ่อึ้งซึ่งรวมหุ้นกันเป็นเงินจำนวน 3,000 บาทตั้งโรงงานผลิตขนาดเล็กในปี พ.ศ. 2476 ที่จังหวัดราชบุรีเนื่องจากพบว่าดินที่จังหวัดราชบุรีที่มีสีแดงสามารถใช้ปั้นโอ่งได้ โรงงานแห่งนี้ตั้งอยู่ที่บริเวณหน้าสนามบินตรงข้ามโรงเรียนอนุบาลราชบุรี เดิมที่แน้นผลิตอ่าง, ไห และกระปุก แต่ต่อมาโอ่งมีความต้องการมากขึ้นจึงได้เพิ่มกำลังการผลิต
โอ่งมังกรแต่เดิมไม่มีการสร้างลวดลายจึงเรียกว่าโอ่งเลี่ยนแต่มีการเพิ่มลายเข้ามาในภายหลังและลายที่มักจะได้รับความนิยมก็คือลายมังกรจึงเรียกว่าโอ่งมังกร และเนื่องจากถือว่ามังกรเป็นสัตว์มงคลตามคติความเชื่อของคนเชื้อสายจีน มังกรที่จะนำมาใช้เป็นลวดลายของโอ่งมังกรก็แบ่งออกเป็นหลายประเภทเช่นมังกรที่มี 3 เล็บหรือ 4 เล็บจะขายกับผู้ซื้อทั่วไปแต่มังกร 5 เล็บจะเป็นของชนชั้นสูง จากการที่จังหวัดราชบุรีเป็นจุดเริ่มต้นของการผลิตโอ่งมังกรในประเทศไทยทำให้มีชื่อเสียงในการผลิตโอ่งมังกร และมีการกล่าวถึงในคำขวัญของจังหวัด 
"คนสวยโพธาราม คนงามบ้านโป่ง เมืองโอ่งมังกร วัดขนอนหนังใหญ่ ตื่นใจถ้ำงาม ตลาดน้ำดำเนิน เพลินค้างคาวร้อยล้าน ย่านยี่สกปลาดี"
วิกิพีเดียภาษาฮินดีฟิจิ
วิกิพีเดียภาษาฮินดีฟิจิ เป็นสารานุกรมวิกิพีเดียที่จัดทำขึ้นในภาษาฮินดีฟิจิ ปัจจุบันวิกิพีเดียภาษาฮินดีฟิจิมีบทความมากกว่า 7,873 บทความ (1 เมษายน 2559)
โยเกิร์ตกรอง
โยเกิร์ตกรอง (), โยเกิร์ตกรีก () หรือ ลับนะฮ์ () คือนมเปรี้ยวหรือโยเกิร์ตที่ถูกกรองเพื่อแยกเอาหางนมออกไป เหลือแต่เนื้อโยเกิร์ตที่เป็นครีมข้นเสมอกัน โดยมีความข้นอยู่ระหว่างโยเกิร์ตทั่วไปกับเนยแข็ง และยังคงลักษณะเด่นคือรสเปรี้ยวไว้ โยเกิร์ตกรองมักทำจากนมที่ได้รับการเสริมคุณค่าด้วยการต้มจนน้ำบางส่วนระเหยไป และ/หรือด้วยการเติมไขมันเนยและนมผงเพิ่มเข้าไป (เช่นเดียวกับนมเปรี้ยวและโยเกิร์ตอีกหลายชนิด) โปรตีนในโยเกิร์ตกรองโดยหลัก ๆ จะเป็นโปรตีนประเภทเคซีน 100% เนื่องจากโปรตีนหางนมถูกกำจัดออกไปกับหางนมแล้ว และเนื่องจากแล็กโทสบางส่วนจะถูกดึงออกไประหว่างกระบวนการกรองด้วย โยเกิร์ตชนิดนี้จึงมีปริมาณน้ำตาลน้อยกว่านมเปรี้ยวหรือโยเกิร์ตทั่วไป
ในยุโรปและอเมริกาเหนือ โยเกิร์ตกรองมักทำจากโยเกิร์ตพร่องมันเนยหรือขาดมันเนย โดยบ่อยครั้งได้รับการทำตลาดในอเมริกาเหนือในชื่อ "โยเกิร์ตกรีก" แต่ที่จริงแล้ว โยเกิร์ตที่ผลิตในกรีซไม่ใช่โยเกิร์ตกรองเสียทั้งหมด และโยเกิร์ตกรองทั้งหมดก็ไม่ได้ผลิตขึ้นในกรีซเพียงประเทศเดียว ยังมีการผลิตและรับประทานโยเกิร์ตในลักษณะเหมือนหรือคล้ายกันอย่างแพร่หลายในภูมิภาคลิแวนต์, เมดิเตอร์เรเนียนตะวันออก, ตะวันออกกลาง, เอเชียกลาง และเอเชียใต้ซึ่งมักจะนำโยเกิร์ตกรองมาเป็นส่วนประกอบในการปรุงอาหาร (เนื่องจากโยเกิร์ตชนิดนี้มีปริมาณไขมันมากพอที่จะกันไม่ให้โปรตีนในโยเกิร์ตจับตัวเป็นลิ่มที่อุณหภูมิสูง ๆ) อาหารที่ผสมโยเกิร์ตกรองเหล่านั้นอาจปรุงสุกหรือดิบ และอาจมีรสกลมกล่อมหรือรสหวานก็ได้
ในยุโรปตะวันตกและสหรัฐอเมริกา โยเกิร์ตกรองเป็นที่นิยมมากขึ้นเมื่อเทียบกับโยเกิร์ตหรือนมเปรี้ยวทั่วไป มีรายงานในปี พ.ศ. 2555 ว่า มูลค่าการเติบโตของอุตสาหกรรมนมเปรี้ยวในสหรัฐที่ 4.1 พันล้านดอลลาร์สหรัฐนั้น โดยมากมาจากส่วนตลาดย่อยของโยเกิร์ตชนิดนี้ ปัจจุบันในสหรัฐอเมริกายังไม่มีบทนิยามตามกฎหมายสำหรับโยเกิร์ตกรีก และนมเปรี้ยวหรือโยเกิร์ตที่ถูกทำให้ข้นด้วยการเติมสารเพิ่มความข้นหนืดก็อาจวางจำหน่ายโดยเรียกว่า "โยเกิร์ตกรีก" ได้เช่นกัน ส่วนในสหราชอาณาจักรนั้น บริษัทนมเปรี้ยวจะจำหน่ายโยเกิร์ตกรองในชื่อ "โยเกิร์ตกรีก" ได้ก็ต่อเมื่อโยเกิร์ตนั้นผลิตในกรีซเท่านั้น ดังนั้น โยเกิร์ตกรองที่ไม่ได้ผลิตในกรีซโดยทั่วไปจึงถูกเรียกว่า "โยเกิร์ตแบบอย่างกรีก" (Greek-style yoghurt) หรือ "สูตรกรีก" (Greek recipe) ด้วยเหตุผลทางการตลาด โดยมีราคาถูกกว่าโยเกิร์ตที่ผลิตในกรีซ และในบรรดา "โยเกิร์ตแบบอย่างกรีก" นั้น ก็ไม่มีการจำแนกความต่างระหว่างโยเกิร์ตที่ข้นเพราะการกรองกับโยเกิร์ตที่ข้นเพราะการเติมสารแต่อย่างใด
วิกิพีเดียภาษาโซรานี
วิกิพีเดียภาษาโซรานี เป็นสารานุกรมวิกิพีเดียที่จัดทำขึ้นในภาษาโซรานี ปัจจุบันวิกิพีเดียภาษาโซรานีมีบทความมากกว่า 900 บทความ (2558)
วิกิพีเดียภาษาเชเชน
วิกิพีเดียภาษาเชเชน เป็นสารานุกรมวิกิพีเดียที่จัดทำขึ้นในภาษาเชเชน ปัจจุบันวิกิพีเดียภาษาเชเชนมีบทความมากกว่า 110,000 บทความ (2558)
ฟุตบอลลีกภูมิภาค (บริษัท)
บริษัท ฟุตบอลลีกภูมิภาค () บริษัทที่ก่อตั้งขึ้นเพื่อบริหารและดูแลสิทธิประโยชน์รวมถึงลิขสิทธิ์การถ่ายทอดสดของฟุตบอล ลีกภูมิภาค ดิวิชั่น 2
บริษัทฟุตบอลลีกภูมิภาคจดทะเบียนก่อตั้งต่อ การกีฬาแห่งประเทศไทย ตามพระราชบัญญัติการกีฬาแห่งประเทศไทย พ.ศ. 2558 เมื่อวันที่ 12 ตุลาคม 2558 โดยมีวัตถุประสงค์เพื่อทำหน้าที่บริหารและดูแลสิทธิประโยชน์รวมถึงลิขสิทธิ์การถ่ายทอดสดของฟุตบอล ลีกภูมิภาค ดิวิชั่น 2
ต่อมาในวันที่ 16 กุมภาพันธ์ 2559 สมาคมกีฬาฟุตบอลชุดใหม่ได้ทำการจดทะเบียนบริษัทใหม่ขึ้นมาทำหน้าที่แทนบริษัทฟุตบอลลีกภูมิภาคในนาม บริิษัท ลีกภูมิภาคดิวิชั่น 2 จำกัด พร้อมกับทำการย้ายที่ทำการบริษัท
เครื่องสีข้าวแบบมือหมุน
เครื่องสีข้าวแบบมือหมุน เป็นอุปกรณ์ที่ใช้สำหรับการกะเทาะเปลือกข้าวออกมาจากข้าวหรือเรียกว่าการสีข้าว โดยใช้มือหมุนแง่ไม้ที่ยื่นออกมาจากทั้งสองข้างของอุปกรณ์แทนการใช้ไฟฟ้าหรือเครื่องจักรกลการเกษตร ข้าวที่สีออกมาจากอุปกรณ์นี้จะได้เป็นข้าวกล้องเพราะข้าวจะยังไม่มีการขัดขาวเอาเยื่อหุ้มเมล็ดออกไปสารอาหารจึงคงเหลืออยู่ในเมล็ดข้าวมากกว่าในข้าวที่ถูกขัดขาวแล้ว ลักษณะทางกายภาพของเครื่องสีข้าวแบบมือหมุนคือมีอุปกรณ์ประกอบ 2 ชิ้นประกอบเข้าด้วยกัน
ทั้งส่วนบนและส่วนล่างของเครื่องสีข้าวแบบมือหมุนเปป็นลักษณะเครื่องจักสานที่ทำจากไม้ไผ่นำมาถักจนได้รูปของอุปกรณ์ทั้งสองส่วน และมีไม้แนื้อแข็งประกอบเข้าไปเพื่อยึดติดโครงร่างให้แข็งแรงและใช้ทำไม้จับบริเวณด้านบนของอุปกรณ์ประกอบชิ้นบนเป็นไม้ยื่นจากทรงกระบอก บริเวณด้านนอกของเครื่องสีข้าวแบบมือหมุนนี้จะถูกทาด้วยดินเหนียวผสมแกลบป้องกันมอดและแมลงกัดทำลายตัวอุปกรณ์
อุปกรณ์เครื่องสีข้าวแบบมือหมุนนี้ใช้แรงงานคนในการหมุนอุปกรณ์ส่วนบนและการในการใช้งานมันจะต่อไม้ออกมาจากบริเวณแง่งไม้ของอุปกรณ์ชิ้นบนประมาณ 2 เมตรเพื่อใช้ทุ่นแรง เมล็ดข้าวที่จะถูกแทใส่จากด้านบนของอุปกรณ์ชิ้นบนรูปทรงกระบอก จากนั้นเมล็ดข้าวจะตกลงไปที่บริเวณฐานของอุปกรณ์ชิ้นบนซึ่งมีท่อนฟันบนประกอบอยู่ เมล็ดข้าวซึ่งมีขนาดเล็กก็จะลอดผ่านรูของท่อนฟันบนแล้วตกลงไปในท่อนฟันล่างจากหนั้นเมื่อหมุนตามเข็มนาฬิกาข้าวที่ตกลงมาในร่องของท่อนฟันล่างจะถูกบดสีกับท่อนฟันบนทำให้เกิดการกะเทาะเปลือกของข้าวออก และเมล็ดข้าวก็จะไหลออกไปตามแรงหมุนของท่อนบนเป็นแนวตามทิศทางของฟันทอนล่าง จากนั้นจึงออกสู่บริเวณกรวยของอุปกรณ์ชิ้นล่าง
วอลเลย์บอลชายไทยเดนมาร์คซูเปอร์ลีก 2014
วอลเลย์บอลชายไทยเดนมาร์คซูเปอร์ลีก 2014 () เป็นการแข่งขันวอลเลย์บอล จำนวน 6 ทีม สำหรับทีมชาย โดยการแข่งขันครั้งนี้จัดขึ้นเป็นครั้งแรก สำหรับประเภททีมชาย ณ เอ็มซีซีฮอลล์ เดอะมอลล์ บางกะปิ กรุงเทพฯ ประเทศไทย ระหว่างวันที่ 8 – 12 พฤษภาคม พ.ศ. 2557
ผู้เล่นทรงคุณค่า : กิตติคุณ ศรีอุทธวงศ์
เงินรางวัลรวมทั้งสิ้นกว่า 2 ล้านบาท
วอลเลย์บอลชายไทยเดนมาร์คซูเปอร์ลีก 2015
วอลเลย์บอลชายไทยเดนมาร์คซูเปอร์ลีก 2015 () เป็นการแข่งขันวอลเลย์บอล จำนวน 6 ทีม โดยการแข่งขันครั้งนี้จัดขึ้นเป็นครั้งที่ 2 สำหรับประเภททีมชาย ณ เอ็มซีซีฮอลล์ เดอะมอลล์งามวงศ์วาน จังหวัดนนทบุรี ประเทศไทย ระหว่างวันที่ 26 – 30 มีนาคม พ.ศ. 2558
ผู้เล่นทรงคุณค่า : กิตติคุณ ศรีอุทธวงศ์